Den Vest-Sjællandske Avis, 1818-04-28
Oversigt over Dagens udenlandske Nyeheder. De nærværende Engelske Ministre, som uagtet alle de beskyldninger, som ere gjorte imod dem, have vidst at hævde deres Anseelse og sætte deres Planer igiennem, udvise tillige den største Forsig tighed for at skaane de forskiellige Partier; man saae det tydeligt i Aar deraf at de ikke deeltoge i den sædvanlige Fest, som den nye Lordmajor anstillede, uagtet han er aldeles af det Ministerielle Partie, men da de ikke vilde indfinde sig ved den forrige Lordmajors Gilde, som var af Modpartiet, men forresten var en fortreffelig Embedsmand, og som havde stødt dem ved at sætte Bonapartes Statue i sin Forsamlingssal ved Siden af de Engelske Statsmænd, saa vilde de dog udvise den Delicatesse, ikke heller at møde ved hans ministerielle Eftermands Embedsfest. – Det falder besynderligt nok at høre den Engelske Skatkammercantsler Hr. Wansittart at klage over ved Forhandlingerne i Underhuset om videre Opsættelse af Bankens Betalinger i Contant, at den klingende Mynt stedse mere svinder bort af England; at 99 af 100 af de nye Mynter ere omsmeltede, at satte man en 50 Gange større Summa i Circulation, saa kunde Staden Birmingham allene drage dem ind til sine Metal=Arbeider; at 90000 Personer ere siden 1814 reiste ud af England i fremmede Lande, og at kun 70000 af disse ere vendte tilbage, og at de aarlig fortære uden for Riget 2 Millioner Pd. Sterl., at 2 Millioner Pd. Sterl. gik i Fior ved Laanet til Frankerige, at i Aar 12 Millioner ere gaaede til Preussen og andre Lande, som have optaget Laan i England, og endelig at Frankerige bliver nødt til at laane 20 Millioner til, dersom OccupationsArmeen ikke forlader Riget i Aar; han tilstod at der er stærke politiske Grunde for at den Franske Regiering vil opretholde sin Credit, og at han ikke kan dadle at private Personer anbringe deres Penge, hvor det kan være dem fordeelagtigst, men Følgen vil blive at den klingende Mynt vil ligesom forsvinde reent af England (for et Øieblik men den ville komme med Profit tilbage.) J Sachsen fører man den modsatte Klage, at der kommer formeget klingende Mynt ind i Landet; de Engelske Commissionairer reise Landet igiennem og kiøbe al Uld op, og ville selv gjerne opkiøbe den i Forveien for flere Aar. – Bred er forresten den Handlende Verden i England over den Forhøielse i Transit Tolden, som ved Forordning af 16de Marts er paalagt paa alle Varer, som blive bragte igiennem Landet, og som skader den Engelske Handel omfindtligt, den bebreider den Nederlandske Regiering at den forglemmer hvad den er England skyldig; den formener at den allene drister sig til dette Skridt fordi den stoler paa Ruslands Protection, og det Engelske Ministeriums Ulyst til at begynde en nye Krig, og den paastaaer at denne Forholdsregel vil især være til Fordeel for Frankerig, da den vil nøde Schveitserne og Rhinbeboerne til at tage deres udenlandske Varer over Frankerige istedet for tilforn over Holland. – Schveitserne bestræbe sig forresten for at lette deres Handelsforbindelser, og lade nu i Forbindelse med Sardinien anlægge en Vei over Bernhardsbierget fra Chur af til Jtalien. – Men Gothenborg føler nu Svien af sine forvidt drevne Handelspeculationer ved Forbindelsen med England i det gunstige Øieblik under Krigen, thi fra 1ste Januar til 9de Marts d. A. ere allene 22 Huse gaaede Fallit med en samlet Summa af 2 Millioner 200000 Bd. – J Frankerige er Pengevæsnets Regulering vedholdende Dagens Orden, saaledes er i Pairernes Kammer den 31te Marts forelagt et udførligt Udkast til en nye Jndretning af Bankerne, som har til Formaal at forskaffe Actionairerne den Gevinst, som udkommer over de 70 Millioner, som Banken skal have i Behold, ligeledes at Banken ikke skal herefter have en Gouverneur i Spidsen, som er den fremmed, men at denne skal udvælges af Participenterne selv. – Paa Sverrigs Rigsdag har Kongen ladet notificere ved Rigskantsleren, at Kronningen skal foretages i Begyndelsen af Mai, eftersom Stænderne ville formodentlig til den Tid have sluttet deres Forretninger. Kroningsmedaillen skal være forsynet med den Devise: Folkets Kiærlighed er min Belønning; Kongen giør forresten store Reductioner i Hofetaten og i Hofhuusholdningen for at bekonomisere. Efter foregaaende Motioner i Bonde= og Adelstanden er Overstatholderen i Stokholm, Statsraad og Viceadmiral Baron Cederstrøm citeret for en Rigsret, formedelst de Uordener som under hans Bestyrelse, som Marinens General=Adjutant ere i forrige Aar begaaede ved Kysternes Bevogtning med Snighandeel. – Den Russiske Keiser har den 5te April givet hele den Polske Rigsdags Personale og alle Polske Statsembedsmænd, et stort Diner paa Slottet i Warschau, hvorved Monarchen med sine Brødre, Storfyrsterne Constantin og Michael udbragte en Skaal for den Polske Nations Repræsentantere. Præsidenten i Senatet og Rigsdags Marskallen udbragte derpaa Hs. Majestæts Sundhed. Jfølge de nyeste Angivelser udgiør hele Kongeriget Polens Folkemængde 2,793000 Jndvaanere, og deriblandt 227,387 Jøder; Jødernes Antal i alle de forrige Polske Lande kunne anslaaes til over en Million og en 14de Deel af hele Nationen. Russerne have havt en liden politisk Affaire i Constantinopel, da Mandskabet paa et Græsk Russisk Skib, hvilket laae i Havnen ved Constantinopel, havde den 1ste Marts drukket sig fuld, og nu moerede sig med at skyde om Natten med Bom barder og Flinter; hele Staden kom i Allarm, Sultanen besværede sig hos den Russiske Minister Hr. v. Stroganoff, som lod dem afstraffe. Tyrken har forresten ikke den Glæde som Paven, at der lader sig akkordere med hans talrige Røvere, og at disse igien vende tilbage til Borgersamfundet, som nu skal være Tilfældet i Rom.